Geloftedag 2021: Hier is jou naaste Geloftefees‘n Geloftediens in 2017 by die Voortrekkermonument. (Argieffoto.) Duisende Afrikaners sal weer vanjaar Geloftedag op 16 Desember herdenk, en dit is vanjaar die 183ste keer sedert die Gelofte vir die eerste keer op dié dag in 1838 afgelê is. Dr. Danie Langner, uitvoerende hoof van die FAK, sê Geloftedag is Afrikaners se eerste en waarskynlik belangrikste historiese dag. “Geloftedag is lank voor Stigtingsdag op 31 Mei of selfs Krugerdag herdenk. Dit is ŉ dag en tradisie wat oor bykans twee eeue gevorm is. Iets wat so ŉ wesenlike impak op Afrikaners se ontwikkeling gehad het, word nie maklik van die tafel afgevee nie.” Langner voeg by dat die Nederlandse teoloog Herman Bavinck gesê het Afrikaners se geskiedenis is vir hulle ŉ lewenskragtige werklikheid in veral krisistye. “Ons leer toekomslesse daaruit, maar vind ook bevestiging van ons identiteit, plek en inspirasie uit verhale van ons verlede. “Geloftedag is selfs dieper; dit bevestig ons geloofsanker en afhanklikheid van die Here. Dit is in hierdie konteks waarin die steeds groeiende nuwe Geloftekomitees en ondersteuning van Geloftedag verstaan moet word,” sê Langner. En dat die belangstelling net groei soos die behoefte om deel van ŉ Geloftefees of -diens te wees, is duidelik uit die Geloftefeeskalender wat vanjaar ŉ rekordgetal van 182 feeste bevat. Volgens Johann Dannhauser, redakteur van die Ditsem Blits-nuusspan, is dit die 10de agtereenvolgende jaar wat hulle ŉ uitgebreide Geloftefeeskalender uitreik. “Elke jaar is daar net meer feeste en dienste gelys, maar vanjaar het die kalender uit sy nate gebars met die meeste feeste wat tot nou ingesluit is.” Dié kalender bevat Geloftefeeste oor al nege provinsies en in die buiteland. Dit word verskaf met vergunning van Ditsem Nuus. Volg Ditsem Blits op Facebook of Twitter. Geloftedag in 2019 by die Voortrekkermonument in Pretoria. (Foto: Johan van Vuuren) Afrikaanse Protestantse Kerk, Oos-Rand by die kerkterrein in Bloekomlaan 24, Generaal Albertspark, Alberton. Begin op 09:30 op 16 Desember. Ds. André van den Berg lewer die Geloftediens en -rede met die tema “Wonderlike herinnering of heilige verpligting?”. Navrae en besprekings kan aan Chris Janse van Vuuren by 082 901 0508 gerig word. Diens om 09:00 by Tafelberg-gemeente (Dolerend) in Buitekantstraat 39, Kaapstad. Almal is welkom. Vir navrae kontak Awie van Zyl by 084 077 8018 (Grafika: Verskaf)